**ДОКУМЕНТАЦИЯ ЗА УЧАСТИЕ**

**в процедура за избор на изпълнител за:**

**Изграждане на ЦЕНТЪР ЗА РАБОТА С ДЕЦА на Фондация „Карин дом”**

**в имот с идентификатор 10135.2556.383, представляващ УПИ V-309, кв.996,5-ти м.р. с административен адрес: гр. Варна, бул. „Цар Освободител” №86 А.**

**ВЪЗЛОЖИТЕЛ:**

Фондация „Карин дом”

ЕИК 813145053

Адресза кореспонденция: competition@karindom.org

Интернет-адреси: [www.karindom.org](http://www.karindom.org) , <https://competition.karindom.org/>

*В сайта на Карин дом в текста на новината тук:* [*https://karindom.org/construction-new-karindom-building-2020/*](https://karindom.org/construction-new-karindom-building-2020/) *ще публикуваме всички постъпили към нас въпроси и техните отговори относно процедурата за избор на строителна компания. Целта ни е да получавате бързо отговори на въпросите, които ви интересуват. Молим да задавате всички ваши въпроси на email: competition@karindom.org.*

**СЪДЪРЖАНИЕ:**

I. Предмет на процедурата

1. Информация за Фондация „Карин дом”
2. Архитекти – Биляна Асенова и Саша Чабати от УНАС Студио
3. Процедура за избор на изпълнител
4. Обхват на предмета на процедурата
5. Информация за финансирането
6. Срокове

II. Документация за участие и подаване на офертите

III. Комуникация

IV. Изисквания към участниците в откритата процедура

V. Критерии за оценка и методика за оценяване

**VI. Правила и ред за провеждане на откритата процедура**

VII.Приложения

VIII. Образци

1. **ЗА ФОНДАЦИЯ „КАРИН ДОМ”**

Фондация „Карин дом” е една от първите организации в България, която създава алтернативен на институциите модел за услуги и грижа за деца със специални нужди и техните семейства. Основана е през 1994г. от дипломата Иван Станчов, който привлича и вдъхновява дарители и специалисти, за да докаже, че няма необучаеми деца.

Днес Карин дом е водеща организация в предоставянето на комплексни услуги за деца със специални нужди и техните семейства, която въвежда в практиката си и разпространява чрез обучения утвърдени, ефективни подходи на работа. Организацията вярва, че всяко дете има право на щастливо детство и обединява в своята кауза общност, която да направи това възможно.

Цялата дейност на Карин дом е събрана под покрива на някогашната вила на семейство Станчови от 1908г., която не отговаря функционално на нуждите на организацията да развива своите услуги и обучения.

Именно това е причината през 2019г. Общинският съвет на община Варна да вземе решение да дари терен с цел изграждане на нова сграда. Финансирането на тази нова сграда се предоставя на Карин дом от Фондации Велукс.

1. **АРХИТЕКТИ – Биляна Асенова и Саша Чабати от УНАС Студио**

В периода ноември 2019 – март 2020г. се проведе международен архитектурен конкурс за нова сграда на Карин домс подкрепата на Община Варна, Камарата на архитектите и Съюза на архитектите в България. Организатори на конкурса бяха арх. Явор Панев и адв. Цвета Йоцова-Стоева от „Оптимистас” ООД. Конкурсът имаше за цел да намери най-вдъхновения, иновативен и в същото време функционален проект за нова сграда на Карин дом, която да бъде модел за услуги за деца със специални нужди и техните семейства и да включва обучителен център, чрез който този модел да се разпространява. Независимо жури, с международно участие, направи подбор чрез анонимна процедура сред 174 участници от 48 страни.

Победител в конкурса са архитектите Биляна Асенова и Саша Чабати от УНАС-студио, младoстудио, базирано в Берлин, дефиниращо нови и експериментални подходи в архитектурната среда във връзка с нейния конкретен контекст. Определят стила си, като „рационале, но поетичен; прагматичен, но артистичен; реалистичен, но идеалистичен”.

1. **ПРОЦЕДУРА ЗА ИЗБОР НА ИЗПЪЛНИТЕЛ**

Графикът на насточщата процедурата за избор на изпълнител е следният:

* Отваряне на процедура за избор на строителна компания–**02.11.2020г.**
* Представяне наоферти въз основа на технически, работен проект и проекто-договор,**с краен срок 01.12.2020г.**
* Преговори, избор на строителна компания и сключване на договор – **декември 2020г.**

Основен принцип при избора ще бъде –икономически най-изгодната оферта по отношение на предложената цена, срок на изпълнение и доказаните възможности за изпълнение на строителството при цялостно удовлетворяване на поставените условия.

1. **ОБХВАТ НА ПРЕДМЕТА НА ПРОЦЕДУРАТА**

Изграждане на ЦЕНТЪР ЗА РАБОТА С ДЕЦАв имот с идентификатор 10135.2556.383, представляващ УПИ V-309, кв.996,5-ти м.р. с административен адрес: гр. Варна, бул. „Цар Освободител” №86 А.

КРАТКО ОПИСАНИЕ:

Следва да се извърши строителство на нова сграда ЦЕНТЪР ЗА РАБОТА С ДЕЦА,а именно: строително монтажни работи при основи и зидарии, вътрешни довършителни работи, доставка и монтаж на врати,дограма и окачени фасади, покривни работи, външни довършителни работи, строително монтажни работи по ограда, конструктивни дейности,изграждане на канализация и свързване към водопровод,изграждане на електроинсталация, изграждане на пожароизвестителна/мълниезащитна инсталация,извършване на благоустройствени работи и други строително-монтажни работи, съгласно количествена сметка и одобрен технически и работен проект (Количествената сметка, техническия и работния проект ще бъдат предоставени на втория етап от процедурата за избор на строител).

ОБЩИ ТЕХНИЧЕСКИ ПОКАЗАТЕЛИ:

Площ на УПИ – 2 450 кв.м

ЗАСТРОЕНА ПЛОЩ: 710,20 кв.м

РЗП (съгл. §5 т.18 от ЗУТ във връзка с чл.10 от Нар. 7) : 2 196,30 кв.м

Обща РЗП: 2 890,50 кв. м

Плътност на застрояване: 29,0% (допустимо Пз 60% )

Кинт: 0,90 (допустим Кинт - 3,5)

Озеленяване: 32,8% (допустимо Озел min 30%)

Автомобилни паркоместа: 17бр. (закрити)

Категория на строежа съгл. чл. 137 от ЗУТ – ЧЕТВЪРТА.

КРАТКО ОПИСАНИЕ на архитектурно-функционалното решение:

Сградата се състои от едно подземно ниво, три надземни нива и покривна тераса. Подземното ниво е със застроена площ от 694,2м2 и полезна площ 640,50м2. Състои се от общ гараж за 17 коли, стълбищна клетка с асансьор, перално помещение, сървър, архив, помещение за опасен отпадък към медицинския център и няколко технически помещения.

Партерното ниво е с разнообразни функции и със застроена площ от 710,2м2. Полезната площ на етажа е 634,60м2. На него са разположени приемна, която включва рецепция, място за игра на деца, чакалня с кафене до 12 места; игротека; физиотерапевтичен блок; коридори; стая за диагностика и помощно помещение; стая за фамилно консултиране; хидротерапевтичен блок с плувен басейн и съблекални; вана за гимнастика за бебета; медицински блок, включващ чакалня, лекарски кабинет, манипулационна, помещение за електротерапия. На етажа са предвидени също входен вестибюл, с място за детски колички, две независими стълбищни клетки, асансьор, отворена стълба към етаж 2, коридори и санитарни помещения с достъпна тоалетна.

Етаж 2 е със застроена площ 667,30м2 и полезна площ 587,30м2. Тук са позиционирани повечето помещения за деца, за терапия и диагностика. На този етаж са разположени Монтесори център; мултисензорна стая, 4 бр. стаи за индивидуална работа с деца, стая за сензорно-моторни занимания, демонстрационна кухня, стая за музикотерапия, стая за арт-терапия, стая за сензорно-моторни занимания; центъра за семейно-медиирана интервенция. На етажа са разположени още атриум, който има директна връзка с партерното ниво през отворена еднораменна стълба, санитарни помещения, помещение за почистване, коридори.

Етаж 3, със застроена площ от 669,9м2 и полезна площ от 584,00м2, е административен. Тук са разположени следните помещения: екипна стая, стая за индивидуална работа с родители; места за почивка/ хранене на екипа и стая за преобличане със санитарен възел и баня; административен блок, зала за срещи и групови дейности с родители; обучителен център със семинарна зала и склад, работно помещение за обучителен екип, зона за кафе-паузи, санитарни помещения, работна стая за екип ранна интервенция. На етажа са предвидени още фоайе, осветено чрез остъкляване към вътрешен неизползваем покрив, две независими стълбищни клетки, асансьор, помещение за почистване, коридори.

На покривната тераса е разположено складово помещение и една стълбищна клетка с асансьор. Застроената площ е 140,2м2, а останалата част е неизползваем покрив, на който са разположени вентилационна и климатични инсталации.

Околосградното пространство е разделено на три основни зони – входен площад, вътрешен двор и зелен буфер. Във вътрешния двор има две детски площадки, съответно за деца от 0 до 3 години и за деца от 3 до 12 години.

1. **СРОК ЗА ИЗПЪЛНЕНИЕ**

Срокът за изпълнение е до 12 месеца. Срокът започва да тече от датата на съставяне и подписване на Протокол обр.2 по Наредба №3 от 31.07.2003г. за откриване на строителна площадка и е до Датата на подписване на Констативен Акт обр. 15.

1. **ИНФОРМАЦИЯ ЗА ФИНАНСИРАНЕТО**

Изграждането на ЦЕНТЪР ЗА РАБОТА С ДЕЦА се осъществява по проект на Фондация „Карин дом” – „Карин дом – следващите 20 години”, финансиран от Фондации Велукс. Парцелът за строежа е дарен от Община Варна.

**II. ДОКУМЕНТАЦИЯ ЗА УЧАСТИЕ И ПОДАВАНЕ НА ОФЕРТИТЕ**

Възложителят предоставя неограничен, пълен, пряк и безплатен достъп до документацията за участие на интернет-страницата си: [www.karindom.org](http://www.karindom.org)

**Приложенията към документацията (1.Технически и работен проект\* с включени количествени сметки по всички части от проекта; 2. Договор) се предоставят на всяка фирма, която е подала бланка „заявяване на интерес” заедно със сканиран документ за регистрацията си в Централния професионален регистър на строителя, на следния имейл:** **competition@karindom.org****.**

\*Работният проект в документацията е за част Архитектура. За всички останали части работните проекти ще бъдат предоставени преди сключване на договор.

1. **Документи свързани с участието в процедурата:**

1.1 Декларация за наличие/отсъствие на критерии за отстраняване

1.2. Документи за доказване на критериите за подбор:

1.2.1. Валидна застраховка „Професионална застраховка в строителството “ по смисъла на чл.171 от ЗУТ, съгласно Наредба за условията и реда за задължително застраховане в строителството.

1.2.2.Годишни финансови отчети за последните 3 години

1.2.3.Годишна данъчна декларация 2019г.(подадена към НСИ)

1.2.4. Списък на изпълнените строителни обекти, идентични или сходни с предмета на настоящата процедура, изпълнени през последните пет години, считано от датата на подаване на това заявление, като посочите за всеки един от обектите следните данни: *вид, обем, стойност, дата на започване и дата на приключване на изпълнението, адрес, възложител.*

1.2.5. Референции/ удостоверения за добро изпълнение, издадени от възложителите за мин. 2 изпълнени обекта със сходен обхват, обем и сложност на сградата, която е предмет на тази процедура (изискваният бюджет на референтните сгради е мин. 2 млн.лв., общата площ мин. 2900 кв.м.)

1.2.6. Сертификат за въведена система за управление на качеството EN ISO 9001:2008/ISO 9001:2015 (или еквивалентна) с обхват строителство-сходно с предмета на процедурата.

1.2.7. Списък на екипа, отговорен за изпълнението на предмета на процедурата, като посочите за всеки един от тях: три имена на експерта; длъжност, която ще изпълнява в проекта; образование (степен, специалност, учебно заведение, година на дипломиране); професионална квалификация (направление, година на придобиване); професионален опит (месторабота, период, длъжност, основни функции)

1.3. Ако е приложимо/ от участник - обединение, което не е юридическо лице, да представи копие от документ за създаване на обединението, както и следната информация във връзка с конкретната процедура:

1. лице представляващо обединението, упълномощено да представи офертата от името и за сметка на обединението и да сключи договор с възложителя;

2. правата и задълженията на участниците в обединението;

3. разпределението на отговорността между членовете на обединението;

4. дейностите, които ще изпълнява всеки член на обединението.

Подаването на всички документи е единствено електронно – на email: competition@karindom.org

Изготвените и комплектовани документи – подписани и подпечатани, се сканират и обединяват от участника в един общ файл (pdf\* формат).

1. **Оферта**

Офертата съдържа информация за гаранционните срокове, срока на изпълнение и общата цена за изпълнение. Към нея се прилагат: количествено-стойностната сметка и линеен календарен график.

Изготвените и комплектовани документи – подписани и подпечатани, се сканират и обединяват от участника в един общ файл (pdf\* формат). Количествено-стойностната сметка се записва и във формат \*.xls.

Всеки участник в процедурата има право да представи само един комплект офертни документи.

**Крайният срок за внасяне на офертните документи е до 17:30 часа на 01.12.2020г.**

1. **Общи изисквания към офертата**

Участниците в настоящата открита процедура трябва да подготвят и представят своята оферта в съответствие с изискванията на Възложителя, определени в настоящата документация за участие.

Офертата трябва да бъде представена на български език.

Всички документи, които участникът представя с офертата, следва да бъдат във вида, определен в настоящата документация за участие.

Офертата трябва да бъде подписана от представляващия участника или от лицето, определено в договора/споразумението за обединение за представляващо обединението.

Участниците са длъжни да спазват сроковете и условията за подаване на офертата, посочени в документацията за участие в процедурата.

При изготвянето на офертата участниците следва да се съобразяват с образците, предоставени от Възложителя в настоящата документация за участие, като не се допуска образците да бъдат изменяни, допълвани или да се изписва текст в повече или различен от изискуемия.

При изготвяне на Офертата участникът следва да вземе под внимание:

3.1. Гаранционни срокове: минималните срокове са определените съгласно Наредба № 2 от 31.07.2003 год. за въвеждане в експлоатация на строежите в Република България и минималните гаранции срокове за изпълнение на строително – монтажни работи, съоръжения и строителни обекти.

3.2. Срок на изпълнение – срокът започва да тече от датата на съставяне и подписване на Протокол обр.2 по Наредба №3 от 31.07.2003г. за откриване на строителна площадка и е до Датата на подписване на Констативен Акт обр. 15.

3.3. Срок на договора – от датата на сключване до окончателното завършване на СМР, вкл. външни съоръжения, въвеждане на сградата в експлоатация и предаването и на Възложителя във вид годна за употреба и отговарящ на изискванията - Възложителят да може да започне експлоатация без да е необходимо извършването на допълнителни дейности или СМР.

3.4. Ценово предложение **-** участникът следва да предложи обща цена за изпълнение на договора, която да включва цена за изпълнение на СМР, съгласно количествената сметка и инвестиционния проект /технически и работен/. При изготвянето на **Ценовото предложение** не се допуска да бъдат посочвани нулеви стойности и числа след втория десетичен знак. При наличие на числа след втория десетичен знак, същите ще бъдат закръгляни до втория десетичен знак.

Предложените единични цени от участниците следва да включват всички необходими разходи за изпълнение на съответната дейност, както и печалбата на изпълнителя. Участникът трябва да си осигури за своя сметка терени/депа за регламентирано приемане на строителни отпадъци и изкопани земни маси.

Участникът трябва да си осигури за своя сметка предпазни ограждения, пасарелки, знаци за организация на движението и др.

Участникът е единствено отговорен за евентуално допуснати грешки или пропуски в изчисленията на предложените от него цени.

При несъответствие между цифровата и изписаната с думи цена ще се взема предвид изписаната с думи.

3.5. Срок за валидност на офертите - офертите трябва да бъдат валидни най-малко 150 дни от крайния срок за получаването им. При необходимост възложителят може да изиска писмено от участниците да удължат срока на валидност на офертите си.

**III. КОМУНИКАЦИЯ**

Комуникацията между Възложителя и участниците, по отношение на настоящата процедура се провежда на български език, в писмен вид,по електронен път на e-mail: competition@karindom.org и съответния посочен от участника електронен адрес в попълненото от него заявление.

**IV. ИЗИСКВАНИЯ КЪМ УЧАСТНИЦИТЕ В ОТКРИТАТА ПРОЦЕДУРА**

**Общи изисквания към участниците:**

В процедурата могат да участват български или чуждестранни физически или юридически лица или техни обединения, както и всяко друго образувание, което има право да изпълнява предмета на настоящата процедура, съгласно законодателството на държавата, в която е установено.

**Участник - Обединение**

**1.**В случай, че Участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на предмета на процедурата, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**2.** Възложителят не поставя каквито и да е изисквания относно правната форма, под която Обединението ще участва в настоящата процедура.

**3.** Когато Участникът е обединение, което не е регистрирано като самостоятелно юридическо лице, се представя копие от учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната процедура:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението

**4.**Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата процедура.

**5.**В случай че обединението е регистрирано по БУЛСТАТ, преди датата на подаване на офертата за настоящата процедура, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата процедура, Участникът следва да извърши регистрацията по БУЛСТАТ, преди подписване на договора.

Клон на чуждестранно лице може да е самостоятелен участник в настоящата процедура, ако може самостоятелно да подава оферти и да сключва договори съгласно законодателството на държавата, в която е установен.  В тези случаи ако за доказване на съответствие с изискванията за икономическо и финансово състояние, технически и професионални способности, клонът се позовава на ресурсите на търговеца, клонът представя доказателства, че при изпълнение на предмета на процедурата ще има на разположение тези ресурси.

**1. КРИТЕРИИ ЗА ОТСТРАНЯВАНЕ:**

**1.Лично състояние на участниците:**

**(1)** Възложителят отстранява от участие в процедурата участник, за когото са налице едно или повече от следните обстоятелства:

**1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.** е осъден с влязла в сила присъда, освен ако е реабилитиран, за престъпление, аналогично на тези по т. 1. в друга държава членка или трета страна;

**3.** има задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителнияпроцесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.

**4.** е налице неравнопоставеност, поради това, че участникът или член на обединението е участвал в подготовката на възлагане на предмета на процедурата;

**5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**6.** е налице конфликт на интереси, който не може да бъде отстранен.

**7.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**(2) Основанията по т.1, ал. 1, т.1, т.2 и т.6 се отнасят за:**

а/. лицата, които представляват участника или кандидата;

б/. лицата, които са членове на управителни и надзорни органи на участника или кандидата;

в/. други лица, които имат правомощия да упражняват контрол при вземането на решения и да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

**(3)1.** Участниците са длъжни да декларират всички лица по предходната ал. 2.

**2.** Когато за участник е налице някое от основанията по предходната ал. 1 и преди подаването на офертата той е предприел мерки за доказване на надеждност, тези мерки се описват в декларацията.

**3.** Като доказателства за надеждността на участника се представят следните документит:

- документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

- документ от съответния компетентен орган за потвърждение на описаните обстоятелства.

**(4).** Участниците са длъжни да уведомят писмено възложителя в 3-дневен срок от настъпване на обстоятелство по ал. 1

**(5) Основания за отстраняване:**

**1.**Възложителяt отстранява от процедурата участник, за когото са налице основанията по ал. 1 и ал. 2, възникнали преди или по време на процедурата, както и в случаите на участник в процедурата, който е обединение и са налице някои от тези обстоятеслствата, за физически и/или юридически лица-член на обединението.

**2.** участник, който не отговаря на поставените критерии за подбор или не изпълни друго условие, посочено в настоящата процедура или в документацията;

**3.** участник, който е представил оферта, която не отговаря на обявените условия на процедурата;

4**.** участник, който е предложил оферта с повече от 20 на сто по-благоприятна от средната стойност на предложенията на останалите участници и който не е представил в срок, поискан от възложителя подробна писмена обосновка за начина на образуване на тези по-благоприятни стойности или чиято обосновка не е приета за достатъчно добре аргументирана;

**5.** участници, които са свързани лица.

**2. КРИТЕРИИ ЗА ПОДБОР**:

**2.1. Годност (правоспособност) за упражняване на професионална дейност:**

Участникът трябва да има регистрация в Централния професионален регистър на строителя**минимум от три години**. Актуалната регистрация следва да е за: първа група **- строежи от “Четвърта категория”** съгласно изискванията на ЗКС и ЗУТ. Ако участникът в процедурата е чуждестранно ФЛ или ЮЛ, следва да има регистрация в аналогични регистри съгласно законодателството на държавата членка, в която са установени или на друга държава - страна по Споразумението за Европейското икономическо пространство.

**2.2. Икономическо и финансово състояние:**

А) Участникът следва да притежава валидна застраховка “Професионална застраховка в строителството” по смисъла на чл.171 от ЗУТ, съгласно НАРЕДБА за условията и реда за задължително застраховане в строителството, или съответен валиден аналогичен документ за чуждестранните участници.

Преди сключване на договор с Възложителя, изпълнителят следва да представи застраховка, която обезпечава изпълнението чрез покритие на отговорността на изпълнителя. Същата не може да бъде използвана за обезпечение на отговорността на изпълнителя по друг договор. Застрахователната полица следва да бъде издадена в полза на Възложителя и Възложителят е посочен като трето ползващо лице(бенефицер). Текстът на застраховката се съгласува с Възложителя. Застраховката следва да е със срок на валидност минимум 30 дни след датата на изпълнение на договора, за която се счита датата на изтичане на последния от гаранционните срокове. Същата следва да съдържа задължение да се извърши безотказно и безусловно плащане при първо писмено искане на Възложителя. Застраховката следва да бъде издадена от застроховател или клон на чуждестранен застраховател, който разполага с валиден лиценз за извършване на застрахователна дейност на територията на РБългария.Застрахователното покритие е върху цялата стойност на договора.

Б) Участникът следва да има средногодишен оборот от строителство за последните три години мин. 5.000.000лв.

В) Възложителят ще анализира предоставените финансови данни от участника с цел оценка на финансовата стабилност.

**2.3. Технически и професионални способности:**

А) Участникът следва да докаже, че има опит в изпълнение на строителство, идентично или сходно с предмета на процедурата, изпълнено през последните пет години, считано от датата на подаване на офертата. Участникът представя списък с конкретните обекти по *вид, обем, стойност, дата на започване и дата на приключване на изпълнението, адрес, възложител.*

Забележка: Идентично или сходно с предмета на процедурата строителство се счита ново строителство и/или основен ремонт и/или реконструкция и/или модернизация и/или разширение и/или рехабилитация на сгради за обществено обслужване съгласно Приложение №2, т.1 ÷ 9 към Наредба № 1от 30 юли 2003 г. за номенклатурата на видовете строежи.

Б) Участникът следва да предостави референции/ удостоверения за добро изпълнение, издадени от възложителите за мин. 2 изпълнени обекта със сходен обхват, обем и сложност на сградата, която е предмет на тази процедура (изисквания бюджет на референтните сгради да е мин. 2 млн.лв., общата площ да е мин. 2900 кв.м.)

В) Участникът следва да докаже, че разполага с квалифициран екип от експерти с мин. 5 годишен опит в съответната област. За целта участникът предоставя списък на екипа, отговорен за изпълнението на предмета на процедурата, като посочите за всеки един от тях: три имена на експерта; длъжност, която ще изпълнява в проекта; образование (степен, специалност, учебно заведение, година на дипломиране); професионална квалификация (направление, година на придобиване); професионален опит (месторабота, период, длъжност, основни функции)

Г) Участникът да има въведена система за управление на качеството ENISO 9001:2008/ISO 9001:2015 или еквивалентни мерки за управление на качеството с обхват строителство-сходно с предмета на процедурата.

**V. КРИТЕРИИ ЗА ОЦЕНКА И МЕТОДИКА ЗА ОЦЕНЯВАНЕ**

Офертите на всички участници, които не отговарят на критериите за отстраняване и съответстват на критериите за подбор, се оценяват въз основа на критерия „икономически най-изгодна оферта”, който се базира на: Стойност на офертата; Срок на изпълнение.

Класирането на допуснатите до оценка участници се извършва на база получената от всяка оферта „Комплексна оценка“ (КО). Комплексната оценка представлява сума от индивидуалните оценки по следните показатели:

|  |  |
| --- | --- |
| **Показател** | **Максимално възможен брой точки** |
| П 1 Стойност на офертата | 85 |
| П 2 Срок на изпълнение | 15 |

Комплексна оценка (КО) = П1 +П2. Участниците се класират спрямо общия брой точки на комплексната оценка. Максималният брой точки, който може да получи участник за комплексна оценка, е 100.00 т.

**П1**

Оценката по показателя „Стойност на офертата” се определя на база съотношението между най-ниската предложена оферта отнесена към стойността на офертата, предложена от съответния участник, по следната формула:

С min

П1 = ------------------ х 85, където:

Сп

“Cmin.” е най-ниската предложена оферта съгласно офертите на всички допуснати до оценяване участници ;

“Сп” е предложената оферта от съответния участник, чието предложение се оценява

**П 2**

Оценката по показателя „Срок на изпълнение” се определя на база съотношението между най-късия предложен срок отнесен към срока на офертата, предложен от съответния участник, по следната формула:

Тmin

П2 = ------------------ х 15, където:

Тп

“Тmin.” е най-късият предложен срок съгласно офертите на всички допуснати до оценяване участници ;

“Тп” е предложеният срок в офертата от съответния участник, чието предложение се оценява

Комисията изчислява точките с точност до втория знак след десетичната запетая. В случай че комплексните оценки на две или повече оферти са равни, с предимство се класира офертата, която е предложила по-ниска цена.

**VI. ПРАВИЛА И РЕД ЗА ПРОВЕЖДАНЕ НА ПОЦЕДУРАТА**

**Въпроси**

Всеки може да задава въпроси, на които ще бъде отговаряно персонално. За въпроси следва да се използва следния e-mail: competition@karindom.org

Възложителят си запазва правото да измени при необходимост настоящата процедура, както и документацията, за което ще уведоми всички, които са заявили интерес за участие чрез подадено заявление.

**Разглеждане и оценяване на офертите:**

Възложителят извършва подбор на участниците съгласно критериите (раздел IV. Изисквания към участниците в откритата процедура), разглежда и оценява офертите (съгласно V. Критерии за оценка и методика за оценяване).

Възложителят има право при извършването на подбор и на всеки етап от процедурата при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Възложителят не разглежда офертите на участници, за които е установено, че не отговарят на критериите за подбор.

Възложителят ще уведоми всички участници за резултатите от класирането.

Възложителят ще проведе преговори за сключване на договор с класираните участници на първите 3 места. Процедурата ще протече в един кръг по конкретни бюджетни редове, където са констатирани най-големи разминавания в представените оферти от участниците. Това ще бъде направено независимо с всеки един от тримата участника. След тези индивидуални преговори участниците ще могат да представят своите окончателни оферти. Участникът, който получи най-висока оценка, се класира на първо място.

VII. Приложения

1. Технически и работен проект с включени количествени сметки по всички части от проекта. (Работният проект в документацията е за част Архитектура. Работните проекти за всички останали части ще бъдат предоставени преди сключване на договор)
2. Договор

**Приложенията към документацията се предоставят на всяка фирма, която е подала бланка „заявяване на интерес” заедно със сканиран документ за регистрацията си в Централния професионален регистър на строителя, на следния имейл:** **competition@karindom.org**

**VIII. Образци:**

1. **Заявяване на интерес**
2. **Заявление за участие**
3. **Декларация за наличие/отсъствие на критерии за отстраняване**
4. **Оферта**

**ЗАЯВЯВАНЕ НА ИНТЕРЕС**

за участие в процедура за избор на изпълнител/ строител

на Център за работа с деца „Карин дом”, гр. Варна

1. **Данни за участника:**

|  |  |
| --- | --- |
| Наименование на участника: |  |
| Представляван от (три имена, длъжност): |  |
| ЕИК: |  |
| Седалище и адрес на управление: |  |
| Адрес за кореспонденция: |  |
| Лице за контакт: |  |
| Телефон: |  |
| E-mail: |  |
| Интернет-страница: |  |

С настоящото заявявaме нашия интерес за участие в обявената от Вас процедура.

Прилагам следния документ (сканиран): Удостоверение за регистрация в ЦПРС към Строителната камара

*Моля, изпратете попълненото заявление и приложения сканиран документ на email:* *competition@karindom.org* *В рамките на един работен ден ще получите приложенията към настоящата документация за участие в процедура за избор на изпълнител за изграждане на ЦЕНТЪР ЗА РАБОТА С ДЕЦА на Фондация „Карин дом”.*

**ДО**

**Фондация „Карин дом” с ЕИК 813145053**

**Адрес за кореспонденция: competition@karindom.org**

**З А Я В Л Е Н И Е**

**за участие в процедура за избор на изпълнител за:**

Изграждане на ЦЕНТЪР ЗА РАБОТА С ДЕЦА на Фондация „Карин дом” в имот с идентификатор 10135.2556.383, представляващ УПИ V-309, кв.996,5-ти м.р. с административен адрес: гр. Варна, бул. „Цар Освободител” №86 А

1. **Данни за участника:**

|  |  |
| --- | --- |
| Наименование на участника: |  |
| Представляван от (три имена, длъжност): |  |
| ЕИК: |  |
| Седалище и адрес на управление: |  |
| Адрес за кореспонденция: |  |
| Лице за контакт: |  |
| Телефон: |  |
| E-mail: |  |
| Интернет-страница: |  |

С настоящото заявявaме:

1. Запознати сме с указанията и условията за участие. Съгласни сме с поставените от Вас условия и ги приемаме без възражения.

2. Ще изпълним предмета на процедурата в съответствие с приложената към настоящото заявление и неразделна част от него оферта.

3. Приемаме, в случай че бъдем определени за изпълнител да сключим договор по приложения образец.

4. Неразделна част от настоящото заявление са всички документи от приложения опис.

**ДАТА: \_\_\_\_\_\_\_2020г. ДЕКЛАРАТОР:\_\_\_\_\_\_\_\_\_\_\_\_\_\_\_\_\_\_**

 ***(подпис и печат)***

 ***\_\_\_\_\_\_\_\_\_\_\_\_\_\_\_\_\_\_***

 ***(име и фамилия)***

*\*Декларацията се подписва от поне едно от лицата, които представляват участника.*

Моля, приложете следните документи: (подписани и сканирани)

 **Опис на документите:**

|  |  |  |
| --- | --- | --- |
| **№** | Вид документ  | Брой страници |
| **1.** | Декларация за наличие/отсъствие на критерии за отстраняване |  |
| **2.** | Документи за доказване на критериите за подбор |  |
| **2.1.**  | Валидна застраховка „Професионална застраховка в строителството “ по смисъла на чл.171 от ЗУТ, съгласно Наредба за условията и реда за задължително застраховане в строителството. |  |
| **2.2.** | Годишни финансови отчети за последните 3 години |  |
| **2.3.** | Годишна данъчна декларация за 2019г. (подадена към НСИ)  |  |
| **2.4.** | Списък на изпълнените строителни обекти, идентични или сходни с предмета на настоящата процедура, изпълнени през последните пет години, считано от датата на подаване на това заявление, като посочите за всеки един от обектите следните данни: *вид, обем, стойност, дата на започване и дата на приключване на изпълнението, адрес, възложител.* |  |
| **2.5.** | Референции/ удостоверения за добро изпълнение, издадени от възложителите за мин. 2 изпълнени обекта със сходен обхват, обем и сложност на сградата, която е предмет на тази процедура (изискваният бюджет на референтните сгради е мин. 2 млн.лв., общата площ мин. 2900 кв.м.) |  |
| **2.6.** | Сертификат за въведена система за управление на качеството EN ISO 9001:2008/ISO 9001:2015 (или еквивалентна) с обхват строителство-сходно с предмета на процедурата. |  |
| **2.7.** | Списък на екипа, отговорен за изпълнението на предмета на процедурата, като посочите за всеки един от тях: три имена на експерта; длъжност, която ще изпълнява в проекта; Образование (степен, специалност, учебно заведение, година на дипломиране); професионална квалификация (направление, година на придобиване); Професионален опит (месторабота, период, длъжност, основни функции) |  |
| **3.** | Ако е приложимо/ от участник - обединение, което не е юридическо лице, да представи копие от документ за създаване на обединението, както и следната информация във връзка с конкретната процедура:1. лице представляващо обединението, упълномощено да представи офертата от името и за сметка на обединението и да сключи договор с възложителя;2. правата и задълженията на участниците в обединението;3. разпределението на отговорността между членовете на обединението;4. дейностите, които ще изпълнява всеки член на обединението. |  |
| **4.** | Оферта, съдържаща гаранционните срокове, срока на изпълнение и общата цена за изпълнение |  |
| **4.1.** | КСС  |  |
| **4.2.** | Линеен календарен график |  |

**Декларация за наличие/отсъствие на критерии за отстраняване**

Ако участникът е обединение, което не е юридическо лице се представя Декларация за всеки участник в обединението. При необходимост от деклариране на обстоятелства, относими към обединението се представя Декларация и за обединението.

**Възложителят може да изисква по всяко време представяне на всички или част от документите, чрез които се доказва информацията, посочена в Декларацията, когато това е необходимо.**

Долуподписаният/ната \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(трите имена на лицето, представляващо: участника/ всяко едно от лицата в обединение/надлежно упълномощеното лице (ако е приложимо))*

с документ за самоличност № \_\_\_\_\_\_\_\_\_\_\_\_\_, изд. на \_\_\_\_\_\_\_\_\_\_\_\_ г. от \_\_\_\_\_\_\_\_\_\_,

с постоянен адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(наименование на участника/ всяко едно от лицата в обединение*)

със седалище и адрес на управление/адрес за кореспонденция: гр. \_\_\_\_\_\_\_\_\_\_\_\_\_\_,

ЕИК/БУЛСТАТ/ЕГН/Идентификация на чуждестранно лице: \_\_\_\_\_\_\_\_\_\_\_\_\_\_:

**Д Е К Л А Р И Р А М, ЧЕ:**

1. Не съм осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
2. Не съм осъден с влязла в сила присъда, за престъпление, аналогично на тези по т. 1. в друга държава членка или трета страна;
3. Нямам задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на представлявания от мен участник, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.
4. Не е налице неравнопоставеност поради това, че представлявания от мен участник е участвал в подготовката за възлагане на предмета на процедурата.
5. Не съм представил документ с невярно съдържание, свързан с удостоверяване липсата на основания за отстраняване или изпълнението на критериите за подбор.
6. Съм предоставил изискваща се информация, свързана с удостоверяване липсата на основания за отстраняване или изпълнението на критериите за подбор.
7. Не е налице конфликт на интереси[[1]](#footnote-1), който не може да бъде отстранен.
8. Участникът не е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността сиили се намира в подобно положение, произтичащо от сходна процедура, съгласно законодателството на държавата, в която е установен;

***Основанието по т. 1, 2 и 7 се отнася за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.***

***В случаите, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т.1, 2 и 4 се отнасят и за това физическо лице.***

Известна ми е наказателната отговорност по чл. 313 от Наказателния кодекс за деклариране на неверни обстоятелства.

**ДАТА: \_\_\_\_\_\_\_2020г. ДЕКЛАРАТОР:\_\_\_\_\_\_\_\_\_\_\_\_\_\_\_\_\_\_**

 ***(подпис и печат)***

 ***\_\_\_\_\_\_\_\_\_\_\_\_\_\_\_\_\_\_***

 ***(име и фамилия)***

**Забележка:** *Декларацията е задължителна част от документите, които се представят при сключване на договор от избрания изпълнител;*

**ОФЕРТА**

за участие в процедура за избор на изпълнител за:

Изграждане на ЦЕНТЪР ЗА РАБОТА С ДЕЦА на Фондация „Карин дом” в имот с идентификатор 10135.2556.383, представляващ УПИ V-309, кв.996,5-ти м.р. с административен адрес: гр. Варна, бул. „Цар Освободител” №86 А

**от: .....................................................................................................................**

(наименование на участника)

EИК: …………..………………………...

със седалище и адрес на управление: ………………………………………………..….

………………………………………………………………………………………………………………………………………………

и е подписана

от……………………………….……………………………..........................…………….

(трите имена и ЕГН)

в качеството ми на …………..…….……..…………………..……………………….....

(длъжност)

Уважаеми Дами и Господа ,

1..Предлаганите от нас **гаранционни срокове за отделните видове строителни и монтажни работи**, са както следва:

**- Вид СМР : ……………….. - ……………. г.;**

**- Вид СМР : ……………….. - ……………. г.;**

**- Вид СМР : ……………….. - ……………. г.;**

**- Вид СМР : ……………….. - ……………. г.;**

**- Вид СМР : ……………….. - ……………. г.;**

**Забележка: Посочете съответните срокове за всеки вид СМР. Предложените гаранционни срокове следва да се посочат в години и да бъдат не по-кратки от предвидените в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ и не по-дълги от два пъти посочените срокове, регламентирани в цитираните нормативни актове.**

2. За изпълнение на предмета на процедурата п**редлагаме общ срок за изпълнение**  - ……календарни дни ( словом ….) .

**Поемаме** ангажимент при изпълнение на предмета на процедурата да спазваме стриктно представения линеен календарен график.

3. Предлагаме обща цена за изпълнение (стойност на офертата):

…………… лв., (словом:………………………………………..…..), без ДДС;

ДДС 20% - …………… лв., (словом:………………………………….…..…..);

…………… лв., (словом:………………………………...…..) с включен ДДС

**Цените са формирани на база предложените цени в КСС, неразделна част от настоящата оферта.**

 **3.1. При формиране на единичните цени** за отделните видове строително-монтажни работи сме използвали следните ценообразуващи показатели:

|  |  |  |  |
| --- | --- | --- | --- |
| **№** | **Показатели за ценообразуване** | **Мярка** | **Цена/Стойност** |
| 1 | ЧАСОВА СТАВКА- квалифициран работник | Лв./час |  |
| 2 | ЧАСОВА СТАВКА- средно квалифициран работник | Лв./час |  |
| 3 | ЧАСОВА СТАВКА- общ работник | Лв./час |  |
| 4 | ДОП. РАЗХОДИ ВЪРХУ ТРУДА | % |  |
| 5 | ДОП. РАЗХОДИ ВЪРХУ МЕХАНИЗАЦИЯ | % |  |
| 6 | ДОСТАВНО-СКЛАДОВИ РАЗХОДИ | % |  |
| 7 | ПЕЧАЛБА | % |  |
| 8 | ДРУГИ (по преценка на участника) |  |  |

**Декларирам, че** предложените от нас цени, са определени при пълно съответствие с условията от документацията по процедурата и включват всички разходи по изпълнение на предмета на процедурата, и др., необходими за качественото изпълнение на договора, включително възнаграждения на екипа, осигуровки, осигуряване на материали, техника и механизация и други свързани с изпълнението на предмета на процедурата, както и такси, печалби, застраховки и всички други присъщи разходи за осъществяване на дейността.

**Приложения:**

**Количествено-стойностна сметка**

**Линеен календарен график (във формат Диаграма на Гант или еквивалентен вид)**

Съгласни сме с поставените от Вас условия, начин на плащане и ги приемаме без възражения.

**ДАТА: \_\_\_\_\_\_\_2020г. ДЕКЛАРАТОР:\_\_\_\_\_\_\_\_\_\_\_\_\_\_\_\_\_\_**

 ***(подпис и печат)***

 ***\_\_\_\_\_\_\_\_\_\_\_\_\_\_\_\_\_\_***

 ***(име и фамилия)***

1. „Конфликт на интереси" е налице, когато Възложителят, негови служители или наети от него лица извъннеговата структура, коитоучастват в подготовката или възлагането на процедурата или могат да повлияят на резултата от нея, имат интерес, койтоможе да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхнатабезпристрастност и независимоствъввръзка с възлагането на процедурата. [↑](#footnote-ref-1)